《寿姜翼龙年伯六十》
明代·李孙宸

春曹当日几批鳞，主圣能宽折槛臣。湖海久便鸥鸟狎，云霄今槛凤雏新。

书传宛委窥灵笈，籍在华阳纪列真。不但宫衣誇戏彩，新恩求旧下蒲轮。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。